
PERSONATJE 


PELLARINGA,  home  pelat  y  pelut. 


Es  propietat  del  autor,  que  's  reserva  tots  los  drets  que  la 
lley  li  concedeix. 

La  Galeria  Molas  y  Casas,  (Hospital  12  y  14,  Barcelona), 
es  T  autorisada  pe  '1  cobro  de  representació. 


Rcte  únich 


El  teatro  representa  una  habitació  de  las  que  no  figuran  en 
1'  alsada  de  las  casas;  aixó  vol  dir  nn  quarto  dalt  del  terrat 
ab  vistas  à  tot  arreu  y  ab  fatxada  é  cap  carrer. 

Sala,  arcoba,  menjador,  cuyna  y...  etzétera,  tot  es  una  ma- 
teixa cosa. 

Posemhi  un  catre  coix,  una  taula  garrella,  una  cadira  sense 
respaldo,  un  fogó  de  tres  peus,  una  cassola  sense  barnís, 
un'  olla  sense  nansas,  dos  plats  castellans  (esquerdats), 
un  canti  xato,  una  gàbia  ab  un  auceU  cego,  un  cuadro 
sense  vidre  ab  estampa  de  la  Mare  de  Deu  oenjat  tort  ú  la 
paret  de  la  dreta,  y  al  altre  costat  una  làmina  de  La  Lidia 
enganxada  ab  pa  mastegat. 

Y  ja  tenim  tot  l' inventari  per  si  venen  à  embargar  els  de  las 
cédulas. 

Si  m*  be  descuidat  algo  ja  ho  anirém-anomenant. 


EN  ESCENA 


Al  aixecarse '1  aixecarse '1  teló  no  hi  hà  ningú  més  que  un 
ratolí  buscant  lo  que  no  troba,  y  una  aranya  teixint  en  un 
recó. 

De  prompte  se  sent  trepitx,  el  ratolí  fuig,  V  aranya  continua 
treballant  y  apareix  Pellaringa,  home  d'  edat  difícil  de 
precisar,  vestint  pantalons  que  han  sigut  nous,  ermilla  ab 
més  traus  que  botons,  americana  que  sembla  sobretodo 
(pero  que  no  ho  es)  y  sombrero  de  forma  agraviada.  Saba- 
tas,  camisa  y  corbata,  son  tres  prendas  que  no  poden  te- 
nir enveja  una  de  1'  altra. 

La  cara  de  nostre  héroe*més  aviat  es  creu  que  cara.  Cabells 
modernistas,  barba  ab  el  barber  a  presiri;  la  boca  es  es- 

cletxa  de  guardiola  vuyda;  el  nas  està  trist  y  'ls  ulls  se 
miran  un  al  altre  fentse  cànech  de  la  situació  total  del 
individuo. 
lY  las  orellas? 

Las  orellas  petitas  y  ben  dibuixadas,  signo  marcadíssim 

del  home  desgraciat  y  no  tonto. 
Nostre  protagonista  porta  una  paperina  ab  monjetas  cuy- 

tas,  un  all  tendre  y  El  Liberal  de  la  nit. 

(Tocan  nou  horas  en  un  campanar  d'  aprop.) 

Las  nou,  Bon'  hora.  Per  mí 

totas  las  horas  son  bonàs, 

perquè  'n  aquet  món  de  monas, 

tarde,  nit  y  dematí 

me  es  completament  igual. 

Ni  m'  e^peran  ni  m'  espero: 

soch  lo  que  se  'n  diu  zero 

à  1'  esquerra,  un  carcamal. 

Son  las  mevas  pretencions 

tan  sencillas  y  tan  vistas 

que  ni  figuro  en  las  llistas 

en  època  d'  eleccions. 

No  soch  ningú  desde  '1  dia 

que  vaig  neixe,  ho  poden  creurer, 

perquè  fins  vaig  quedà  à  deurer 

la  pela  à  la  sacristía. 

Quan  me  varen  batejà, 

la  que  daban  no  era  bona. 

—Tornaré  dins  poca  entona — 

digué  '1  padrí  al  capellà. 

Pero  ja  may  mes  la  pinta 

li  van  veurer:  de  manera, 

que  si  '1  capellà  s'  espera, 

ja  hauria  jo  entrat  en  quinta 

sens  que  res  hagués  cobrat. 

Sort  que  V  home  va  dir: — Vaja, 

allà  hont  no  n  hi  ha  no  n  raja 

v  ara  ja  està  batejat.— 

Una  vida  que  comensa 

quedant  à  deure,  's  pot  creurer 

que  aixó  de  quedarà  deurer 

es  com  una  prometensa.  (Moltjogat.) 

No  'm  recorda  may  del  món 

que  jo  hagi  pagat  dos  rals. 

pues  tots  los  meus  capitals 

no  més  que  paraulas  son. 

Paraulas  may  m'  han  faltat 

de  la  vida  en  V  escenari; 


jo  crech  que  só  un  diccionari, 

pero  mal  encuadernat. 

La  roba  que  duch,  pregona 

tot'  ella  sa  procedència: 

cada  prenda  es  una  herència 

d'  una  distinta  persona. 

Las  calsas  que  porto  ab  alsas 

com  si  anés  à  passà  '1  riu, 

me  las  va  donà  'n  Feliu 

que  tothom  diu  qu'  es  un  calsas 

L'  ermilla,  que  la  trenzilla 

del  vora-viu  ja  li  cau, 

es  regalo  d'  un  tal  Pau, 

un  xicot  molt  curt  d'  ermilla. 

La  americana  de  llana 

ab  el  forro  descusit, 

es  la  deixa  d'  un  marit 

casat  à...  à  Y  americana. 

El  sombrero,  1'  amich  Mero 

hi  feya  'ls  coloms  volà, 

li  va  caure,  y  va  dir: — Ba, 

recull-lo  y  ja  tens  sombrero. — 

Lassabatas,  un  tal  Matas, 

sabatassas  de  motiu, 

me  las  va  dar  1'  altre  estiu, 

y  embarcat  vaig  ab  sabatas. 

Aquí  tenen  explicada 

la  meva  guarda-ropía 

que  un  drapayre  no  'n  daria 

ni  un  ral  de  tota  plegada. 

Pero  jo,  aixís  d'  un  plegat, 

T  aprecio  com  un  tresor, 

pues  cada  prenda  es  recort 

cT  un  amich.  d'  una  amistat 

més  ó  menos  verdadera; 

y  sempre  's  bo  guardà  alguna 

prenda  de  bona  fortuna 

del  amich  que  't  considera. 

D'  amichs  n'  hi  han  pochs  de  bons 

per  més  que  amistat  pregonan, 

mes  jo  'ls  que  tinch  sempre  m  donan.. 

moltíssimas  espressions. 

L'  amistat  es  una  planta 

que  se  'n  ha  perdut  la  flor 

y  '1  que  'n  busca  la  llevor 

V  ha  de  pagà  à  un  preu  qu'  espanta. 

Avuy  en  la  comtal  ciutat 


—  6  — 


tot  es  falsificació: 

T  oli,  el  pà,  el  vi  y  1  sabó, 

tot,  tot  es  falsificat. 

Falsificar,  significa 

representà  '1  que  no  es: 

avuy  dia  es  un  excés: 

jfins  la  fam  se  falsifica! 

Com  à  vritat  reconech 

que  Sant  Tomàs  no  més  creya 

sols  lo  que  tocava  y  veya: 

donchs  jo  ni  '1  que  toco  crech 

^Soch  descregut?  No  senyor. 

Lo  que  soch  gat  escaldat 

que  ab  els  sustos  que  he  passat, 

fins  T  aygua  freda  'm  fa  por. 

^Soch  filosoph?  Potser  sí: 

la  desgracia  sempre  ho  es. 

Un  home  sense  dinés 

filosoph  li  poden  dí. 

Un  autor  ho  va  dir  clar 

en  molt  aplaudida  obra: 

— En  el  món  V  home  qu  es  pobra 

V  haurían  de  fusellar. 

Filosofant  jo  à  gran  vol, 

no  menjo,  pero  m  revenjo 

sapiguent  per  qné  no  menjo, 

y  aixó  sempre  's  un  consol. 

(Cambiant  de  to.) 

La  filosofia  aquesta 

que  aquí  éxposo  ab  poca  gràcia, 

es  filla  de  la  desgracia, 

es  música  sense  orquesta. 

Es  d'  un  home  'ls  pensaments 

que  del  cor  van  à  la  boca, 

es  un  cervell  que's  trastoca 

per  la  falta  d'  aliments. 

Jo  sempre  he  sigut  aixís: 

un  bon  janot,  un  bon  home 

mitj  en  sério,  mitj  en  broma: 

lo  que  's  diu  un  infelís. 

(Pausa  curta.) 

Mes  ara  '1  meu  capanna 
que  ab  el  pensament  en  guerra, 
jo  aquí  estich  xerra  que  xerra 
aguantant  la  paperina. 


Fa  estona  han  tocat  las  nou, 
y  encara  tinch  de  sopar: 
mes  ben  dit,  1'  haig  d'  arreglar 
y  la  rateta  's  remou 
per  la  panxa  ab  gran  desfici. 
:>  ha  de  dar  corda  al  rellotje, 
pues  el  ventre  es  com  un  cotxe; 
d'  automóvil  fa  1'  ofici. 
Precís  es  de  tant  en  tant 
posar  petroli  ó  benzina 
perquè  si  no,  no  camina 
Y  no  pots  pas  seguí  avant. 

{Arregla  la  candela  que  tè  per  candeler o  una 
botella  negre.) 

Primer  de  tot  lo  que  toca 
es  tenir  llum,  no  fos  cas 
que  'm  fiqués  el  menjà  '1  nas 
tot  pensantme  qu'  es  la  boca. 

(Ara  encent.) 

Ja  tinch  més  llum  del  que  'm  creya, 

qu'  es  lo  primer  que  ab  rahó 

va  fabricà  '1  Creadó 

per  veurer  bé  lo  que  feya. 

Jo,  com  hi  dit  en  vritat, 

tota  la  vida  he  sigut 

un  home  que  no  ha  pogut 

deixar  de  ser  desgraciat. 

Una  vegada  no  més 

la  sort  m'  ha  donat  la  cara 

d'  una  manera  tan  rara, 

que  talment  va  sé  un  excés 

de  casualitat,  que  jo 

devant  ditxa  tan  entera 

no  trobava  la  manera 

de  dàrmen  clara  rahó. 

Ho  esplicaré  punt  per  punt 

perquè  vegin  si  tenia 

motiu  la  meva  alegria 

sent  de  desgracias  conjunt. 

Primé  arreglém  la  paella: 

las  monjetas  fregiré 

y  d'  aquest  modo  podré 

com  si  anés  à  toch  d'  esquella 

sopà  à  1'  hora  que  '1  meu  cos 

lé  de  costúm  anticuada 


tenir  la  taula  parada 
com  si  d'  una  fonda  fos. 

{En  el  fogonet  de  tres  peus  encent  focli  ab  pa- 
pers, hi  posa  una  paella  y  hi  tira  un  raig 
d'  óli  d'  un  cetrill  esbroquellat.) 

Fem  dugas  parts,  que  ab  rahó 
son  dos  plats:  unas  bullidas 
y  T  altre  meytat  fregidas, 
perquè  hi  hagi  variació. 

{Ne  fregeix  la  meytat.) 

Donchs,  com  anavam  dihent. 

Caminant  una  vegada 

ab  la  vista  desviada, 

lo  que  's  diu  distretament, 

en  un  reconet  de  acera 

veig  una  cosa  lluhí, 

la  cullo,  la  miro  y  sí, ' 

iera  un  duro!  (Sí  que  ho  era! 

Un  duro  lluhent  com  sol, 

ó  més  ben  dit,  com  la  lluna. 

Alió  per  mi  era  fortuna. 

Era  de  penas  consol. 

Jo  amo  d'  un  duro,  us  ho  juro, 

fins  me  semblava  mentida. 

— A  gastarlo  desseguida — 

vaig  dirme  mirant  el  duro. 

Jo  havia  sentit  parlar 

dels  sopars  de  cinch  pessetas, 

per  lo  tant,  fora  etiquetas, 

gastem'o  tot  en  sopar. 

No  tenia  precedents 

en  cap  menjar  de  la  vida, 

que  jo  passés  de  la  mida 

dels  trenta  cinch  centiments. 

Mitj  d'  escudella;  bullit 

ó  platillo,  vi  del  clà; 

de  la  crosta,  cinch  de  pà; 

atmetllas  y  ton  profit. 

Per  lo  tant,  un  duro  era 

r  apoteossis  sorprendent 

que  ni  en  somni  solsament 

n'  havia  tingut  fatlera. 

( Volt  detallat) 

Ab  ayre  de  general, 

com  qui  el  món  petit  ja  troba, 
ab  valor  à  tota  proba 
à  una  fonda  principal 
m'  encamino  ab  arrogància 
tot  pensant,  ara  si  que 
lo  qu'  es  un  sopar  sabré 
de  dyro  ab  justa  importància. 
Entro,  donchs  ab  pas  segú. 
y  volguen  saber  que  's  dona 
à  1'  home  que  un  duro  abona, 
demano  al  mosso  el  menú. 
Me  '1  dona  escrit  en  francès: 
encara -'1  guardo  ab  amor 
com  relíquia,  com  recort 
d'  aquell  sopar  en  succés. 

{Mostrant  un  paper  molt  arrugat.  Llegeix  tal 
com  està  escrit.) 

MENU 

Hors  d'OEuvre 

Soupe  au  pain  d'Gibier 
Gaviar  et  citrous.  , 
Poupeton  Maigre. 
Timbals  d'Poulets. 
Liebre  roti  à  la  Gréme. 
Salade  et  Gelés  groseille. 
Crépes  au  sucré. 
Dessert  et  Confitures. 
Cafè  et  Liqueurs. 

<iVritat  que  ab  aquesta  llista, 
encara  que  poch  entesa  • 
tingas  la  llengua  francesa, 
à  un  home  alegra  la  vista? 
Lo  qu'  es  jo,  quan  ab  finura 
plats  portava  '1  meu  garson, 
no  vaig  deixar  ni  un  segon 
reposar  la  dentadura. 
La  Liebre  roti  à  la  crema, 
va  venirrne  tan  de  grat, 


que  llepaiït  vaig  deixà  '1  plat 
sens  barnís,  com  si  fos  yema. 
;Y  las  créspes  au  sucre"? 
Encare  tinch  un  caixal, 
que,  com  que  '1  dols  li  fa  mal, 
tot  subint  recorts  ne  té. 

(Llepantse  'Is  llabis.) 
Al  arribà  à  1'  últim  plat, 
abans  de  tastar  cap  postre, 
(que  'n  tenia  cinch  de  mostra) 
vaig  pensar,  ja  que  has  sopat, 
paga  '1  gasto  que  aquí  's  veu, 
pues  si  m'  esperaba  mabsa, 
potser  pensantho  ab  catxassa 
després  me  sabria  greu. 
Crido  al  garson: — Té.  vint  rals. 
La  propina...  un  altre  estiu...— 
Pren  el  duro,  el  trinca,  y  diu: 
— Dispensi,  aquet  duro  es  fals. — 

{Pausa  lleugera.) 

Ni  que  'm  tiressin  demunt 

un'  olla  d'  aygua  bullenta. 

Ni  que  veyes  que  reventa. 

del  emisferi  1  conjunt, 

no  quedaria  en  vritat 

tan  sorprès  com  va  deixarme 

la  notica,  vaig  quedarme 

lo  que  se  'n  diu  dissecat. 

— jEs  fals! — vaig  di  al  cap  d'  un  hora, 

que  'n  tornà  en  sí  vaig  tardà. 

— Sí  senyor:  trínquil,  veurà 

quin  só  té  de  regadora. 

Miri  1  seguit  del  bordó 

miri  1  grabat  que  grollé, 

miri... — Sí,  si,  ja  veig  que 

parleu  ab  bona  rahó. 

iJero  '1  cas  que  aquí  m'  aplana 

es  que  no  tinch  cap  més  duro: 

pero  ab  tot  jo  li  asseguro 

pagà  un  tant  cada  setmana. 

— Vostè  's  un  desvergonyit! — 

crida  '1  mosso  ab  forta  veu. 

— Si  no  paga  lo  que  deu 

ara  mateix,  tot  seguit 

aviso  à  un  municipal 

perquè  '1  porti  al  cuarteliilo 

per  granuja,  estafa  y  pillo, 

lligat  com  un  criminal... — 

Al  veurer  que  com  un  drap 

se  m  tracta  ab  frases  grosseras, 

agafo  las  cetrilleras 

y  las  hi  tiro  pe  1  cap. 

El  mosso,  el  meu  ademàn 

endevina,  esquiva  '1  cop, 

y  à  un  senyor  que  menja  aprop 

las  cetrilleras  li  van. 

El  senyor,  com  toro  brau 

m'  embesteix  tot  de  soptada 

y  'm  venta  una  garrotada 

que  encara  conservo  1  blau. 

( Tocantse  7  brds  ) 

Busco  la  porta  corrent 

ja  que  '1  carré  es  à  la  vora, 

y  topo  ab  una  senyora 

que  ve  à  caurer  justament 

(prenent  la  mida  ab  compàs) 

sentada  demunt  la  plata 

d'  un  ramillete  de  nata 

que  dú  un  noy  que  troba  '1  pas. 

Sort  d'  ella,  que  ab  la  cayguda 

distreu  la  gent  de  moment  • 

y  entremitj  de  tanta  gent 

per  escapar  trobo  ajuda, 

que  si  no,  jo  'ls  asseguro, 

que,  lligat  igual  qu  un  pillo 

me  duhen  al  cuartelillo 

à  pahí  '1  sopar  de  duro. 

A  casa  sense  surti 

quinze  días  vaig  està, 

pues  al  mateix  endemà 

en  El  Diluvio  llegí 

la  noticia  de  que  «Ayer 

»un  sujeto  mal  fachado 

»después  que  hubo  bien  cenado, 

»no  quiso  satisfacer 

»el  precio  justo  y  cabal 

>del  cubierto  consumido 

vsin  falta  alguna  servido 

»en  el  Hotel  Principal. 

>Se  origino  un  altercado 

>,y  escapo  el  pillo  à  placer: 

»y  como  es  de  suponer 


»el  pillastre  no  fué  hallado.» 
jJa  ho  veuhen!  En  castellà 
va  dirme  El  Diluvio  [pillo! 
jo  que  may  un  cigarrillo 
de  ningú  he  volgut  pillà. 
Vaig  jurarho,  y  ho  compleixo, 
may  més  cap  sopar  de  duro, 
primerament  taps  de  suro 
per  sopar  molts  cops  fregeixo. 

{De  prompte.) 

Y  ara  que  dich  fregí,  ja 
deuhen  estar  fregidas 

•y  potser  fins  consumidas 
las  monjetas  del  sopà. 

{Mirant  la  paella.) 

Per  sort  el  foch  s'  apagat 
al  punt  d'  acabarse  1  oli 
potser  perquè  m'  aconsoli 
de  que  no  s  hagin  cremat. 

{Posant  El  Liberal  com  est o  balla  d  em  un  t  la 
taula.) 

Ara  parar  taula  cal 
per  sopar  sense  més  vallas. 
bïsteném  las  estoballas... 
Vaja,  vuy  dí  El  Liberal. 
Mentres  vaig  menjant  llegeixo. 
Així  ab  aquesta  pensada 
dos  cosas  à  la  vegada 
se  pot  dir  que  consegueixo: 
menjar,  y  no  reparar, 
cap-ficat  en  la  lectura, 
si  menjo  tall  ó  verdura 
cada  díà  per  sopar. 

Y  després,  si  d'  aliment 
quedo  curt  y  al  ventre  enganyo, 
en  cambi  puch  dir  que  guanyo 
nutrintme  1'  enteniment. 

{Tot  menjant.) 

Si  jo  fos  rich,  com  molts  n'  hi  hà, 
lo  que  abans  de  tot  faria, 
formà  una  gran  llibreria 

per  tenir  sempre  à  la  mà 
els  truyts  de  la  inteligencia 
de  molts  homes  que  ab  amor 
tot  escribint  llibres  d'  or 
han  finit  en  V  indigència. 
Oh,  sí  senyor,  {quans  n'  hi  hà 
que  per  posà  à  un  obra  el  /  í 
han  tingut  d  anà  à  dormí 
moltas  niïs  sense  sopà! 
Hatint  com  un  galeote 
dona  la  historia  rahó 
que  Cervantes  no  cenó 
al  terminar  El  Quijote. 
i  Irrisòria  humanitat! 
Patir  gana,  patir  fret, 
y  cedí  1  pà  à  un  ximplet 
que  'n  cotxe,  repatallat 
passa  per  la  vora  teva 
tot  despreciante  orgullós 
com  si  ta  mare  no  íos 
tan  honrada  com  la  seva. 

(ib  transisió.) 

jVaya  un  tó  que  hi  agafat, 
i  \ixó  ja  no  es  pas  comèdia! 
[Això  es  tota  una  tragèdia! 
;Vaya  un  tó  més  exaltat! 
Pleguém  velas;  pues  si  no, 
tant  y  tant  m  enfilaria 
que  aviat  arribaria 
jo  mateix  à  ferme  pó. 
No,  no,  no:  no  'm  convé  pas 
Ja  que  menjo  poch,  vuy  riurer, 
perquè  '1  riure  ajuda  à  viurer 
y  evita  més  d'  un  fracàs. 

{Plegant  taula.) 

Ja  he  sopat  y...  Bon  profit. 
La  candela  se  'm  revela. 

( Perquè  sJ  apaga.) 

Y  no  tinch  cap  més  candela 
per  pogué  anarmen  al  llit. 

(A  b  el  llum  d  la  ma.) 

Tal  com  soch  m'  he  presentat 
sense  mica  de  disfressa, 


—  *4  — 


si  '1  monólech  no  els  fà  pessa 
no  'm  xiulin,  per  caritat, 
que  '1  fer  xistes  es  apuro 
ab  T  existència  entristida 
y  en  la  llista  de  la  vida 
no  tot  son  Sopars  de  duro. 


prou 


Colecciú  üt  iiótt  í  en  Lluís  HiM 

tONNOl 


PUBLICATS 

1  Las  penas  d'  un  casat. 

(3.a  edició  agotada.) 

2  En  Nofre  Llonsa. 

(3.a  edició.) 

3  No  val  à  badà. 

(Agotat.) 

4  Lo  primer  fill. 

(2.a  edició.) 

5  Solter,  casat  y  viudo. 

6  Mal  de  caixal. 

(Premiat  2.a  edició  ) 

7  Un  sopà  de  duro. 

PRÒXIMAMENT 
La  fiera  malvada. 

(Monólech  xiuUt.) 

SEGUIRAN 

Lo  meu  barber. 

Cinch  minats  tart. 

Lo  xicot  del  carboner. 

D.  Jaume  1  «Conquistador.» 

La  Estàtua  de  'n  Colón. 

iLa  sogra! 

Y  altres  més,  (un  cada  setmana)  fins  à  formar  un 
tomo  de  regulars  dimensions. 


